פסטיבל שירי הילדים

לוגו פסטיבל שירי הילדים 2008
הפסטיבל הישראלי לשירי ילדים היה תחרות שירי ילדים שנתית שהתקיימה בישראל בחג החנוכה, 17 פעמים רצופות בין שנת 1970 לשנת 1987, ופעמיים נוספות בשנים 2008 ו-2009.

== מבנה הפסטיבל ==
התחרות הייתה מורכבת משני חלקים: בחלק הראשון ביצעו זמרים מוכרים את שירי הפסטיבל ובחלק השני ביצעו את אותם שירים ילדים שכונו "ילדי הפסטיבל" ולוהקו באמצעות אודישנים. לעיתים ביצעו את השיר הזמר הבוגר והילד בדואט. בסיום התחרות בחרו הצופים את השירים האהובים ביותר ואלו הוכרזו כמנצחים.
הנחיית הפסטיבל נעשתה על ידי מנחה אחד או יותר, תחילה רק לצורך הצגת השירים והמבצעים אולם מאוחר יותר כחלק מתוך סיפור מסגרת שנכתב במיוחד והיה חלק מן התוכנית.

החל מהפסטיבל התשיעי, סמל האירוע הייתה הבובה "פֶסטי" – עליה כתב גידי קורן שיר שביצעה ילדת הפסטיבל לילך גליקסמן, ושהפך לימים להמנון הפסטיבל.

מספר ילדים שלוהקו ל"ילדי הפסטיבל", הפכו לידוענים מספר שנים לאחר שהופיעו בו, בהם עירית ענבי (בשיר "למה ככה"), נועם קניאל (בשיר "גלי"), משה דץ (בשיר "רולי רול"), דוד ד'אור (בשיר "למה הגדולים לא לומדים מהקטנים"), מומי לוי (בשיר "סיבה למסיבה"), לילך גליקסמן (בשיר "מר אפצ'י"), ליאור אלבו (בשירים "אב לילדתו אומר" ו"עודני ילד"), רונן בהונקר (בשיר "אמא"), גלית גוטמן (בשיר "עוד בעודי צעיר") ומיכל ינאי (בשיר "אתה לא לבד"). קניאל, גליקסמן, אלבו, דץ ובהונקר זכו אף להוציא תקליט משלהם לאחר שהתפרסמו במסגרת הפסטיבל.

במהלך הפסטיבל ליוותה את הזמרים "תזמורת הפסטיבל", שמנצחיה ונגניה היו מהתזמורת הפילהרמונית הישראלית. מהפסטיבל הראשון עד הרביעי ניצח על התזמורת שמעון כהן; מהפסטיבל השביעי עד הפסטיבל החמישה-עשר ניצח יצחק גרציאני; בשני הפסטיבלים שלאחר מכן (16 ו-17) ניצח על התזמורת רוני וייס.

==השירים המתחרים==
השירים הזוכים נבחרו על ידי קהל הצופים בפסטיבל.

{| border="1" cellpadding="4" cellspacing="0" style="border:1px solid #aaa; border-collapse:collapse"
|- bgcolor="#cccccc"
! פסטיבל
! שנה
! מקום ראשון
! מקום שני
! מקום שלישי
! משתתפים נוספים
! מנחים
|-
| 1
| 1970
| אבי טולדנו ועירית ענבי - "למה ככה"
| רבקה מיכאלי - "לצבי יש בעיה"
| שולה חן - "איך הרתיחה רמית חלב"
|
*דודו דותן - "גנן גידל דגן בגן"
*מקהלת צדיקוב - "העולם הוא תזמורת"
*שלמה ארצי - "ארץ פומפורנל"
*מקהלת צדיקוב - "טיפות הגשם"
*שלמה ארצי - "נומי ילדה"
*גבי ברלין - "ליל בא"
*דליה כהן - "נוצה קטנה"
*אילנה רובינא - "לילך רוצה לקטוף את הירח"
*עדנה גורן - "שיר לנמלה"
| מני פאר ודליה מזור
|- bgcolor="#EFEFEF"
| 2
| 1971
| יפה ירקוני - "אן דן דינו"
| רבקה זהר - "גלי"
| ציפי שביט - "דודה סמנתה"
|
*אבי טולדנו - "חיפושית הקצב"
*מייק בורשטיין - "כיצד התבלבלו השמאל והימין"
*עדנה לב - "שיר שכולו שאלות"
*שולה חן - "איזה יום שמח"
*אדי כוגן - "משירי הברז והפילה"
*גדעון גרייף - "טל והרוח"
*אבירי מפתח סול - "פסנתר כנף רוצה לעוף"
*דודו דותן - "אולימפיאדת הצפרדעים"
| גדי יגיל
|-
| 3
| 1972
| עדנה לב - "בואו נשיר"
| שוקולד מנטה מסטיק - "אברה קדברה"
| אבי טולדנו - "חג יובל"
|
*ציפי שביט - "הקוסם"
*יפה ירקוני - "אחותי הקטנה"
*דני גרנות - "ככה פתאום"
*רומן שרון - "הפעמון"
*לואיג'י ורדרמה - "מפרשי זהב"
*דודו דותן - "למה לא יכול להיות"
*תיקי דיין - "שירו של פו"
*עליזה עזיקרי - "יקינטון כחול"
*עפרה פוקס - "רולי רול"
| מני פאר
|- bgcolor="#EFEFEF"
| 4
| 1974 - פסח
| אף אוזן גרון - "שרה שרה שיר שמח"
| עדנה לב - "לאסי שובי הביתה"
| שוקולד מנטה מסטיק - "חגיגת אביב"
|
*שוקולד מנטה מסטיק - "קרנבל"
*נירה גל - "אם אין אני לי מי לי"
*צחי נוי - "פופאי המלח"
*דודו דותן - "שיר משחק"
*דודו זכאי - "כששואלים אותי"
*האחים והאחיות - "קנגורו"
*נועם קניאל - "כשאחינו הקטן יגדל"
*מתי כספי ותיקי דיין - "מי ראה את באני"
*ציפי שביט - "חושם מחפש את האתמול"
| דודו דותן
|-
| 5
| 1974 - חנוכה
| ששי קשת - "שובב עם לב זהב"
| דליה פרידלנד - "החתול והעכבר"
| דודו זכאי - "למה הגדולים לא לומדים מהקטנים"
|
*דליה ואורי - "נומי ילדה"
*עוזי מאירי - "אני אוהב את נוני"
*גלי עטרי - "קלרה אפרסק"
*דני גרנות - "בובה שלי"
*שוקולד מנטה מסטיק - "ישנוני"
*צמד רעים - "שיר נולד"
*תיקי דיין - "שיר בלי כתובת"
*נתנאלה - "בן"
*אבי טולדנו - "שיר בלה-לה-לה"
| דליה פרידלנד
|- bgcolor="#EFEFEF"
| 6
| 1975
| מירי וחיימון (מירי אורן וחיימון אלגרנטי) - "הסעודה של הדובה"
| האחים והאחיות - "שוקי התוכי"
| דודו זכאי - "יום הילד"
|
*אילנה רובינא - "קרב תרנגולים"
*עדנה גורן - "חלום בצבעים"
*עוזי מאירי - "אמא שלי אומרת לי"
*דליה פרידלנד - "השמן והרזה"
*דודו זכאי וגליה ישי - "בגן החיות"
*עוזי פוקס - "ילד פלא"
*דני גרנות - "אבא למה?"
*תיקי דיין - "שלום כיתה א'"
*מירי אלוני - "נגה ישנה (שה)"
| דן כנר
|-
| 7
| 1976
| האחים והאחיות - "שובי דובי"
| אלי גורנשטיין - "סיבה למסיבה"
| ציפי שביט - "אבגדה"
|
*דורית ראובני - "יום הילדים"
*אתי כהן - "יש לי חברים"
*חנן יובל - "את שואלת אותי"
*יפה ירקוני - "כשהתוים משתובבים"
*דליה פרידלנד - "יה"
*ג'וזי כץ - "תני לי להחליט"
*דודו זכאי - "ילדים מפריחים בלונים"
| דליה פרידלנד ואלי גורנשטיין
|- bgcolor="#EFEFEF"
| 8
| 1977
| מייק בורשטיין - "היפו היפי"
| ציפי שביט - "מר אפצ'י"
| אלי גורנשטיין - "לארצי יש יום הולדת"
|
*שלמה יידוב - "עפיפון"
*שוקולד מנטה מסטיק - "בית השוקולד"
*דודו זכאי - "כוכב מטיל"
*שוקולד מנטה מסטיק - "מי המנטה, מי המסטיק, מי השוקולד?"
*נורית גלרון - "הלילות הקסומים"
*עוזי חיטמן - "רציתי שתדע"
*ג'וזי כץ - "לא רוצה לישון"
*האחים והאחיות - "שיר הרכבת"
| ציפי שביט ואלי גורנשטיין
|-
| 9
| 1978
| שרי - "ילדיסקו"
| ציפי שביט - "ברבאבא"
| מייק בורשטיין - "דונלד דאק"
|
*אושיק לוי - "טוליק"
*נורית גלרון - "כובע עשוי שמים"
*מוטי גלעדי - "התחביב שלי לישון"
*רוחמה רז - "יערית"
*אריאל זילבר - "שן דובי שן"
*סקסטה - "ממל'ה"
*עוזי חיטמן - "שירי ילדות"
| מוטי גלעדי וציפי שביט
|- bgcolor="#EFEFEF"
| 10
| 1979
| מייק בורשטיין - "שולם ברוגז"
| ריקי גל - "אמת או חובה"
| יגאל בשן - "ילד פלא"
|
*סקסטה - "מלך סין"
*אריאל זילבר - "איש המוזיקה"
*ישראל גוריון - "נחום תקום!"
*סוזי מילר וג'רי היימן - "שיעור באנגלית"
*רוחמה רז - "אב לילדתו אומר"
*דורי בן זאב - "אני פוחד לשיר"
*דודו זכאי - "עוד יהיה טוב בארץ ישראל"
| ישראל גוריון, עזרא דגן ודורין כספי
|-
| 11
| 1980
| הכל עובר חביבי - "עודני ילד"
| שלמה ניצן - "המשפחה שלי"
| יגאל בשן ולהקת חטיף - "איפה את עכשיו"
|
*סקסטה - "ילד ושמו סתיו"
*דוד ברוזה - "שיר ערש"
*ירדנה ארזי - "הדובון הלך לישון"
*מייק בורשטיין - "השפן הקטן"
*נורית גלרון - "מה ההבדל?"
*ששי קשת - "פיץ העכבר"
*נירה רבינוביץ' - "קוקו לקוקיה"
| שלמה ניצן, מנחם עיני וירדנה ארזי
|- bgcolor="#EFEFEF"
| 12
| 1981
| שולה חן - "אמא"
| צביקה פיק - "הסבון בכה מאד"
| תיסלם - "עוד ילדה יפה"
|
*יגאל בשן - "כוכבים בלילה"
*הכל עובר חביבי - "מסיבה של סמבה"
*צמד התאומות - "בן רוקד עם בת"
*סקסטה - "רדיו"
*גרי אקשטיין - "הבנים והבנות"
*ירדנה ארזי - "אבל, חבל"
*גידי גוב - "תנו לגדול בשקט"
| ציפי שביט וגידי גוב
|-
| 13
| 1982
| מייק בורשטיין - "שלום על העולם"
| תיקי דיין - "חבר מעולם אחר"
| רונן בהונקר - "עוד בעודי צעיר"
|
*להקת קסם - "שיר לשכונה"
*גידי גוב - "חורף"
*רוני תורג'מן - "ילד בוא הביתה"
*יואל לרנר ומזי כהן - "די"
*סקסטה - "חנות צעצועים"
*אורה זיטנר - "בחלון שלי יש ים"
*אושיק לוי - "ילד, אתה שואל"
*תיסלם - "לא רוצה לקום בבוקר"
| תיקי דיין וגידי גוב
|- bgcolor="#EFEFEF"
| 14
| 1983
| אבי טולדנו - "ביחד"
| גידי גוב - "הופה היי"
| ירדנה ארזי - "הזמר"
|
*לאה לופטין - "שיר מולדת"
*להקת קסם - "אתה לא לבד"
*ציפי שביט - "במכונית האדומה"
*יגאל בשן - "שירו"
*סקסטה - "ואז כולם"
*חוה אלברשטיין - "עולם קטן"
*ריקי גל - ג'ינג'ית
| יהורם גאון וחוה אלברשטיין
|-
| 15
| 1984
| ירדנה ארזי - "לא נעצור"
| גידי גוב - "אין לי כסף"
| חיים משה - "לאהוב כמו גדול"
|
*צביקה פיק - "כן אוהב לא אוהב"
*שרי צוריאל - "הכל על הקול"
*ארבע לב אדום - "עולם חדש"
*אריק סיני - "חתולים"
*רבקה מיכאלי - "ילד טוב של אמא"
*להקת בנזין - "לא יכול לישון"
*נורית גלרון - "לבד בקרנבל"
| רבקה מיכאלי וגידי גוב
|- bgcolor="#EFEFEF"
| 16
| 1985
| ירדנה ארזי - "שובי הרמוניקה"
| חנה לסלאו - "קוראים לי סבתא זפתא"
| שרי צוריאל - "חברי הטייפ"
|
*יהודית רביץ - "ילדים טובים ילדים רעים"
*גידי גוב - "עם כל החבר'ה"
*שימי לב - "בואו ונשיר"
*אייל גפן - "הייתי ילד רע"
*יזהר כהן - "ילד תימני"
*אריאל זילבר - "יש לי חלום"
*חיים משה - "ואולי - אל תוותרו על החלומות"
*דורי בן זאב - "לב סוכריה"
| אייל גפן וחנה לסלאו
|-
| 17
| 1987
| הופה היי - "בוא נחזור הביתה בשלום"
| יגאל בשן - "אני אוהב אותך יפה שלי"
| משינה - "זירו נפל מעץ ענק"
|
*משה בקר - "רק בן שש"
*מרגלית צנעני - "אסף שלי"
*דפנה ארמוני - "מנגו"
*חיים משה - "ילדי שלי"
*סי היימן - "תנו לי גיטרה חשמלית"
*שרי צוריאל - "אוהבת את בן"
*נורית גלרון - "מגירת החלומות"
| רבקה מיכאלי, מני פאר, אייל גפן ושרי צוריאל
|}

=== משתתפי הפסטיבל ===
מעמדו התרבותי של הפסטיבל נבע מכך שהמשתתפים בו והכותבים לו היו יוצרים מהשורה הראשונה, בהם רבים שעסקו גם ביצירה למבוגרים. ואכן שירי פסטיבל רבים נהפכו לאהובים ומהווים חלק בלתי נפרד משירי הילדים, לצד שירים שהפכו גם ללהיטים של האמנים הבוגרים, כדוגמת "הופה היי", "עודני ילד", "לא נעצור" ואחרים.

בין הפזמונאים שכתבו לפסטיבל היו שייקה פייקוב, יורם טהרלב, עוזי חיטמן, אהוד מנור, גידי קורן, דודו ברק, שמרית אור, תלמה אליגון, שלמה ארצי, רחל שפירא וירון לונדון.

בין המלחינים היו שייקה פייקוב, יאיר מילר, גידי קורן, עוזי חיטמן, נורית הירש, מתי כספי, דפנה אילת, קובי אושרת, אלדד שרים, יאיר רוזנבלום, אילן וירצברג, אבנר קנר ויהודית רביץ.

=== שיאי השתתפות ===
(שירים מתחרים בלבד)

; 9 פסטיבלים:
* ירדנה ארזי – כחברת שלישיית "שוקולד מנטה מסטיק" – 1972, 1974-פסח, 1974-חנוכה, 1977, כסולנית – 1980, 1981, 1983, 1984, 1985
* ציפי שביט – 1971, 1972, 1974-פסח, 1976, 1977, 1978, 1981, 1983, 2009

; 7 פסטיבלים:
* דודו זכאי – 1974-פסח, 1974-חנוכה, 1975, 1976, 1977, 1978, 1979

; 6 פסטיבלים:
* מייק בורשטיין – 1971, 1977, 1978, 1979, 1980, 1982
* סקסטה – 1978, 1979, 1980, 1981, 1982 ,1983
* אבי טולדנו – 1970, 1971, 1972, 1974, 1983, 1984
* יגאל בשן – 1979, 1980, 1981, 1983, 1987, 2009
* גידי גוב – 1981, 1982, 1983, 1984, 1985, 2008

; 5 פסטיבלים:
* נורית גלרון – 1977, 1978, 1980, 1984, 1987
* תיקי דיין – 1972, 1974-פסח, 1974-חנוכה, 1975, 1982

=== שיאי זכיות במקום הראשון ===
==== כותבים ====
; 2 זכיות:
* יורם טהרלב – 1984, 1985
* שייקה פייקוב – 1971, 1981

==== מלחינים ====
; 3 זכיות:
* יאיר מילר – 1972, 1974-פסח, 1974-חנוכה
* שייקה פייקוב – 1970, 1971, 1981

==== מבצעים ====
; 3 זכיות:
* מייק בורשטיין – 1977, 1979, 1982
;2 זכיות
:
* אבי טולדנו - 1970 (ביחד עם עירית ענבי), 1983
* ירדנה ארזי - 1984,1985

== היסטוריה ==
"הפסטיבל הישראלי לשירי ילדים" החל את דרכו כהפקה מסחרית שפעלה כל שנה כמעט במהלך חג החנוכה משנת 1970 עד שנת 1987.

הפסטיבל עלה לראשונה בחנוכה תשל"א, 28 בדצמבר 1970.

בשנת 1974 הפסטיבל נערך פעמיים – הן בחג הפסח והן בחנוכה, וזאת מפני שבחג החנוכה שלאחר מלחמת יום הכיפורים קיומו לא אושר, והוא נערך באביב, אחרי הפרדת הכוחות הישראלים-מצרים.

בשנות ה-80 חלה ירידה בפופולריות של הפסטיבל, עקב תחרות מצד השירוויזיון ובעיקר מכיוון הפסטיגל, שנערך החל משנת 1981. זאת על אף שהפסטיגל החל את דרכו בחיפה, תוך סיכום בין מפיק הפסטיגל מיקי פלד למפיק הפסטיבל אבשלום רובין שהפסטיגל לא יופיע בתל אביב וכך לא יהווה תחרות ישירה. אך הפסטיבל לא הסתגל לשינויים בשוק הבידור לילדים, לפירוטכניקה ולכוכבים שהציעו המופעים המתחרים, ומעמדו דעך בעוד פופולריות הפסטיגל התגברה.

ב-1987 הוא התקיים בפעם האחרונה ואילו "אחיו הקטן", הפסטיגל, ממשיך עד היום. יש הטוענים שהפסטיבל השתייך לימים, בהם שירי הילדים היו במוקד התחרות עם תפאורה פשוטה וזמרים, לפני עידן הפירוטכניקה, הבמות המסתובבות, הדוגמניות וכוכבי הטלוויזיה המאפיינים את הזמר והבידור לילדים מאז שנות התשעים.

==== הוצאה מחודשת של שירי הפסטיבלים ====
בתקופה בה התקיימו הפסטיבלים באופן רציף הועלה כל פסטיבל על-גבי תקליט בשנה בה הוא התקיים. בשנות ה-90 יצא אוסף שירי הפסטיבלים בארבעה תקליטורים ובשנת 2006 יצא DVD עם מיטב שירי הפסטיבלים עד אותה שנה.

בשנת 2012 הוציאה חברת התקליטים ויזארט בע"מ את כל האלבומים המקוריים של פסטיבלי הילדים משנות ה-70 וה-80 (פסטיבלים 1 עד 17) על גבי תקליטורים. רבים משירי הפסטיבלים, שלא נכללו באוספים, הופיעו בפעם הראשונה על גבי תקליטורים.

==חידוש הפסטיבל==
בשנת 2008 מפיקים פרטיים רכשו את הזכויות על השם של הפסטיבל המקורי והוא שב לבמה בדצמבר אותה שנה, לקראת חג החנוכה, בבימויו של משה קפטן. יהודית רביץ לקחה על עצמה את תפקיד המנהלת האומנותית. בפסטיבל המחודש השתתפו זמרים צעירים רבים, בהם נינט, קרן פלס, שי גבסו ובועז מעודה וכן הופיע כאמן אורח גידי גוב שהרבה להופיע בפסטיבלים המקוריים. בפסטיבל המחודש ניצח על תזמורת הפסטיבל המוזיקאי אלון פרימן.

בשנת 2009 הפסטיבל שב לבמות בפעם השנייה והאחרונה והופיעו בו אמנים ותיקים, בהם דפנה דקל, ציפי שביט וחני נחמיאס לצד כוכבי ילדים צעירים דוגמת טל מוסרי, דנה פרידר ודון לני-גבאי. בתפקיד האמן האורח היה יגאל בשן, אף הוא מכוכבי הפסטיבלים בעבר.

{| border="1" cellpadding="4" cellspacing="0" style="border:1px solid #aaa; border-collapse:collapse"
|- bgcolor="#cccccc"
! פסטיבל
! שנה
! מקום ראשון
! מקום שני
! מקום שלישי
! משתתפים נוספים
! מנחים
|-
|- bgcolor="#EFEFEF"
|1
|2008
| קרן פלס - "שם קצר"
| בועז מעודה - "ילד קאובוי"
| רינת גבאי - "מלכת המשאלות"
|
*בן ארצי - "כשאגדל"
*מוקי - "לפעמים (לא בא לי)"
*שי גבסו - "יש לך כיפה על הראש"
*ארקדי דוכין - "מאי"
*מארינה מקסימיליאן - "כובע קסמים"
*ישראל בר-און - "מי מפחד מזיקוקי דינור"
*נינט טייב - "לילה לילה"
*רועי בר-נתן וטלי אורן - "להיות שקוף"
| אילן פלד, רועי בר-נתן, טלי אורן ומיכל מוכתר
|-
|2
|2009
| משה דץ - "זה גדול להיות גדול"
| דפנה דקל - "כשאגדל"
| טל מוסרי - "כולם גדולים כולם קטנים"
חני נחמיאס - "כולם רוצים לגדול"
|
*חובי סטאר - "ילד קטן ילד גדול"
*יגאל בשן - "במקום הנכון"
*קובי פרץ - "בוא נחיה"
*ציפי שביט - "קטנה אבל גדולה"
| מוריס כהן, טל מוסרי, דון לני-גבאי, דנה פרידר ואור מאיר
|}

==קישורים חיצוניים==

* [http://www.festi.co.il/FY.asp פסטיבל שירי הילדים], באתר הפסטיבלים של אביבית
* מירית שם-אור, [https://www.nli.org.il/he/newspapers/dav/1970/12/21/01/article/99 פסטיבל ילדים בחנוכה], דבר, 21 בדצמבר 1970
* [http://www.nostal.co.il/Site.asp?table=Terms&option=single&serial=4412&subject=%F0%E5%F1%E8%EC%E2%E9%E4%20%EE%E5%E6%E9%F7%EC%E9%FA&portal=%EE%E5%E6%E9%F7%E4%20%F9%E9%F8%20%E5%E6%EE%F8 נוסטלגיה מוזיקלית - פסטיבל שירי הילדים] באתר נוסטלגיה אונליין
* [https://web.archive.org/web/20150603073450/http://s24.postimg.org/dosnoanb9/image.png פסטיבל שירי הילדים 2008] באתר yes <small>(צילום מסך מתוך [https://archive.today/20150526064057/http://yes.walla.co.il/?w=//1366800 ארכיון גוגל])</small>
* 
* 
* 
* 
* [https://merhav.nli.org.il/primo-explore/search?query=any,contains,פסטיבל%20שירי%20הילדים&tab=default_tab&search_scope=Local&vid=NLI&lang=iw_IL&offset=0 למידע באתר "מרחב"], באתר הספרייה הלאומית
* 

==הערות שוליים==

*
*
*
קטגוריה:תחרויות זמר בישראל
קטגוריה:מוזיקה לילדים
קטגוריה:תחרויות זמר לילדים
שירי הילדים
קטגוריה:ילדות בישראל
קטגוריה:שנות ה-1970 בישראל
קטגוריה:שנות ה-1980 בישראל
קטגוריה:הצגות חנוכה